Oregon

Oregon er en delstat i USA. Den grenser mot Washington i nord, Idaho i øst, Nevada og California i sør og mot Stillehavet i vest. Opphavet til navnet er ukjent, og det er mange spekulasjoner. Den har fått tilnavnet «Beaver State».


== Geografi ==
Staten har et av de mest varierte landskapene i USA. Nær stillehavskysten har Oregon mye skog. Kaskadefjellene går gjennom midten av staten fra nord til sør. I Kaskadefjellet finnes kalderaen Crater Lake som også er en nasjonalpark. Øst for fjellkjeden er landskapet svært tørt, men med fuktigere skogs- og sletteområder i nordøst.
En stor del av befolkningen i Oregon er bosatt i den fruktbare Willeamette Valley og da særlig i byer som Portland, Salem, Albany og Eugene.

Bilder fra Oregon
		
		
		


=== Geologi ===
Geologien i Oregon er veldig variert og spenner vidt både i tid og rom. De eldste steinformasjonene finnes i Blue Mountains (i nordøst) og i Klamath Mountains (i sørvest) og er fra 100 til 400 millioner år gamle. De yngste formasjonene på den andre siden ble først dannet ved lavastrømmer fra South Sister eller Newberry Crater for 1000 år siden.


== Demografi ==
I 1844, da Oregon fortsatt var et territorium, vedtok de den første loven om utestengning av svarte. Den forbød slaveri, men svarte fikk ikke lov til å oppholde seg lenger enn i tre år på territoriet. En annen lignende lov ble vedtatt i 1849. Denne loven forbød svarte som ennå ikke befant seg på territoriet, å komme inn eller bo der.Da Oregon ble delstat i 1859, forbød delstatens grunnlov svarte å komme inn eller bosette seg der.Bureau of the Census estimerte at befolkningen til Oregon var på 3 871 859 den 1. juli 2011. Det var en befolkningsvekst på 1,06 % siden folketellingen i 2010.I 2010 estimerte Bureau of the Census at Oregon hadde en befolkning på 3 831 074, noe som var en økning på 409 675 eller 12 % siden folketellingen i 2000. Det er 1 675 562 husstander i Oregon, noe som er 15,3 % økning siden 2000. 90,7 % av husene i Oregon er bebodde.

Ifølge en estimering foretatt av Folketellingsbyrået var rasefordelingen i 2019 slik:

Hvit: 88,7 %
Latinsk: 13,4 %
Asiatisk: 4,9 %
To eller flere raser: 4,0 %
Svart: 2,2 %
Indianere: 1,8 %De hvite utgjorde 95,8 % av Oregons befolkning i 1970. På 41 år har prosentandelen sunket til 78,1 % i 2011. I 2011 var 38,7 % av befolkningen i Oregon under ett år tilhørende en av minoritetsgruppene. Av statens totale befolkning var 22,6 % under 18 år, mens 77,4 % var eldre enn 18 år. I 2004 var 309 700 (8,7 %) av statens befolkning født i utlandet.I overkant av 57 % av statens befolkning bor i Portland metropolområde.
22,5 % av befolkningen i Oregon er av tysk herkomst, mens 14 % er av engelsk herkomst, 13,2 % av irsk, 8,4 % av skandinavisk (4,1 % norske, 3,1 % svenske og 1,2 % danske), 3,9 % er av fransk og 3,7 % av italiensk herkomst.Bureau of the Census har estimert at befolkningen i Oregon vil være på 4 833 918 i 2030. Det er en befolkningsvekst på 41,3 % siden 2000. De har også estimert at befolkningen vil være på 5 425 408 i 2040.


=== Større steder ===

Liste over noen av de større stedene med innbyggertall:
Portland – 533 427
Salem – 148 751
Eugene – 144 515
Gresham – 96 072
Hillsboro – 88 300
Beaverton - 85 775
Medford - 76 850
Bend - 75 290
Springfield - 57 065
Corvallis - 49 553
Ashland - 21 443


== Historie ==
Både Spania og Storbritannia gjorde krav på området på 1500-tallet. I 1792 kom Robert Gray til området vestfra via Columbia River, og siden strømmet det på med pelsjegere. Da Jacob Astor (1763–1848) opprettet handelsstasjonen Astoria økte strømmen av nybyggere ytterligere. I 1842 oppga Storbritannia sitt krav på Oregon, som så ble opptatt som USAs 33. delstat i 1859.


== Religion ==

De største religiøse gruppene i Oregon er:
Kristne — 67 %
Protestantisk kristendom — 47 %
Evangeliske kristne — 30 %
Protestanter — 16 %
Andre protestanter — 1 %
Katolikker — 14 %
Mormonere — 5 %
Andre kristne tradisjoner — 1 %
Uavhengige — 27 %
Buddhister — 2 %
Jøder — 1 %
Muslimer — 0,5 %
Andre religioner — 2 %I en gallupundersøkelse fra 2009 identifiserte 69 % av innbyggerne i Oregon seg som kristne. De øvrige oppga for det vesentligste at de ikke kjente noen spesiell religiøs tilhørighet. I 2008 plasserte Religious Identification Survey (ARIS) Oregon som den staten med femte høyeste andelen av innbyggere som identifiserer seg selv som "ikke-religiøse", med 24 %.Gjennom store deler av 1990-tallet dannet en gruppe konservative kristne organisasjonen «Oregon Citizens Alliance» og forsøkte å vedta lovgivning i et forsøk på å hindre juridiske rettigheter for homofile par.Oregon har også det største fellesskapet av de russiske gammeltroende i USA.


== Økonomi og næringsliv ==
Hovednæringen er jord- og skogsbruk. I øst er det i hovedsak kveghold og dyrking av hvete. Langs kysten drives det med fiske og skogbruk. De store skogområdene har gjort skogbruk til en viktig primærnæring, men skogbranner og overdreven tømmerhogst har redusert produksjonen betraktelig. Høyteknologisk industri er viktig med mye industri i og rundt statens største by, Portland.

 Kilde: The World Almanac 2008, side 45 og 555-587. 


=== Turisme ===

Turisme er også en sterk næringsvei i staten. Det er naturressursene som fjell, skoger, strender og innsjøer (inkludert Crater Lake nasjonalpark) som først og fremst trekker besøkende til staten gjennom året. I Ashland arrangeres hvert år Oregon Shakespeare Festival, noe som er et stort trekkplaster for den sørlige delen av staten. 
Oregon er hjemstedet til svært mange bryggerier, og Portland har det største antall bryggerier i en by i hele verden.Det skjer stadig filmopptak i Oregon, blant annet er Deltagjengen, Free Willy, Førskolepurk, Gjøkeredet og Stand by Me innspilt i Oregon. Skaperen av  The Simpsons, Matt Groening, er født i Oregon og har tatt med mange referanser fra hans hjemby Portland i TV-serien 


== Fylker ==
Oregon har 36 fylker (counties).


== Kjente personer ==
Linus Pauling
Doc Severinsen
Matt Groening


== Referanser ==


== Eksterne lenker ==
(en) Offisielt nettsted 
(en) Oregon – kategori av bilder, video eller lyd på Commons